text: এই বছর না সেই বছর, বিএনপি আন্দোলন করবে কোন বছর?-ওবায়াদুল কাদের | আমাদের নাঙ্গলকোট
  প্রচ্ছদ / আন্তর্জাতিক, নাঙ্গলকোট, প্রধান রিপোর্ট, প্রধান সংবাদ, রাজনীতি, সাম্প্রতিক খবর, সারাদেশ / বিস্তারিত
  25 September 2018, 4:42:07
  মোঃ মানোয়ার হোসেন, কুমিল্লা (দক্ষিণ) প্রতিনিধিঃ
  "এই বছর না সেই বছর, বিএনপি আন্দোলন করবে কোন বছর?", বিএনপি মরা গাঙ্গে জোয়ার আনতে চায় তাকি সম্ভব?
  বিএনপি গত ১০ বছর ধরে আন্দোলন করতে পারেনি, এখন তারা এক মাসে কী আন্দোলন করবে?
  নির্বাচনের আগে আওয়ামী লীগের মনোনয়নপ্রত্যাশীদের উদ্দেশে তিনি বলেন, সবার আমলনামা নেত্রীর কাছে জমা আছে। জরিপ হচ্ছে। জরিপের ফলাফলের ভিত্তিতেই মনোনয়ন দেয়া হবে। এখন আমাদের মার্কা একটাই সেটা হল- নৌকা।
  শনিবার (২২ সেপ্টেম্বর) বিকেলে কুমিল্লার চৌদ্দগ্রাম পাইলট হাইস্কুল মাঠের জনসভায় প্রধান অতিথির বক্তব্যে এ কথা বলেন আওয়ামী লীগের সাধারণ সম্পাদক ওবায়দুল কাদের।
  জনসভায় আরও বক্তব্য দেন আওয়ামী লীগের যুগ্ম সাধারণ সম্পাদক মাহবুব উল আলম হানিফ, প্রেসিডিয়াম সদস্য আব্দুল মতিন খসরু, সাংগঠনিক সম্পাদক এ কে এম এনামুল হক শামীম, পরিকল্পনামন্ত্রী আ হ ম মুস্তফা কামাল (লোটাস কামাল), রেলপথ মন্ত্রী মুজিবুল হক মুজিব।
  সভা পরিচালনা করেন চৌদ্দগ্রাম উপজেলা আওয়ামীলীগের সাংগঠনিক সম্পাদক ও পৌর মেয়র মিজানুর রহমান।
  সকাল সাড়ে ৮টায় ধানমণ্ডির আওয়ামী লীগ সভাপতির রাজনৈতিক কার্যালয় থেকে সড়কপথে কক্সবাজারের উদ্দেশে আওয়ামী লীগের নির্বাচনী সফর শুরু হয়।
  মহিবুল হাসান চৌধুরী, ছাত্রলীগের সাবেক সভাপতি সাইফুর রহমান সোহাগ ও সাবেক সাধারণ সম্পাদক জাকির হোসেনসহ কেন্দ্রীয় নেতারা সফরসঙ্গী হিসেবে রয়েছেন।